**หนึ่งนักเรียนหนึ่งความรูh“One Child One Knowledge : One Child OK”**

**1.ความเป็นมา/ความสำคัญ**

ตามหลักสูตรการศึกษาขั้นพื้นฐาน พ.ศ. 2551 ได้ให้ความสำคัญด้านสุขภาพ หรือสุขภาวะ ซึ่งหมายถึง ภาวะของมนุษย์ที่สมบูรณ์ทั้งทางกาย ทางจิต ทางสังคมและทางปัญญาหรือจิตวิญญาณ เพื่อจะได้มีความรู้ ความเข้าใจที่ถูกต้อง มีเจตคติ คุณธรรมและค่านิยมที่เหมาะสม รวมทั้งมีทักษะปฏิบัติด้านสุขภาพจนเป็นกิจนิสัย อันจะส่งผลให้สังคมโดยรวมมีคุณภาพ ดังนั้น จึงเกิดแรงบันดาลใจที่จะพัฒนาตน พัฒนาชีวิต และพัฒนาสังคม ด้วยกีฬาที่ชื่นชอบประเภทความเร็ว: เอ็กซ์ตรีม/โรลเลอร์เบลด ซึ่งมีพื้นฐานการออกกำลังกายเพื่อความคล่องแคล่ว การทรงตัวและการตัดสินใจ เกิดการพัฒนาในด้านระเบียบวินัย ความอดทน ความมุ่งมั่น และมีน้ำใจนักกีฬา ดังคำที่ว่า “กีฬาสร้างคน คนสร้างชาติ” สอดคล้องกับทฤษฎีการเรียนรู้ทางปัญญาสังคมของแบนดูรา ที่มีความเชื่อว่า “บุคคลที่มีความคาดหวัง จะสามารถตัดสินใจในการกระทำพฤติกรรมด้วยทักษะของตนเอง อันนำไปสู่ผลลัพธ์ที่ตนคาดหวังไว้ได้อย่างมั่นคงและสมบูรณ์แบบ” โดยมีเป้าหมายเกิดผลสัมฤทธิ์ทางการเรียน

**2. วัตถุประสงค์การดำเนินงาน**

**2.1** เพื่อพัฒนาทักษะชีวิตให้สามารถดำรงชีวิตได้อย่างมีความสุข

**2.2** เพื่อพัฒนาแรงบันดาลใจให้ตนเอง เกิดผลสัมฤทธิ์ทางการเรียนและผลสำเร็จด้านการแข่งขันกีฬา

**3. เป้าหมายการดำเนินงาน**

 **เชิงปริมาณ**

 เข้าร่วมรับการพัฒนาสุขภาพได้อย่างเต็มที่ตลอดปีการศึกษา

 **เชิงคุณภาพ**

 มีระดับผลสัมฤทธิ์ทางการเรียนสูงขึ้น และเข้าร่วมการแข่งขันกีฬาในระดับจังหวัด ภาค และประเทศ ได้เกินร้อยละ 80

**4. ขั้นตอนการดำเนินงาน**

 **4.1 ขั้นวางแผน (plan)** สร้างแรงบันดาลใจให้กับตนเอง โดยมีบุคคลเป็นตัวอย่าง (Idol) ที่ศรัทธา เลื่อมใส บูชา พร้อมเลือกและวางแผนการเรียนและการฝึกซ้อมกีฬา

 **4.2 ขั้นดำเนินการ (Do)** ศึกษาวิถีการดำเนินชีวิตของ Idol ในด้านการเรียนและการกีฬา ดังตัวอย่าง ได้แก่

พระบาทสมเด็จพระบรมชนกธิเบศร มหาภูมิพลอดุลยเดชมหาราช บรมนาถบพิตร ในหลวงรัชกาลที่ 9 โดยศึกษาพระราชกรณียกิจ น้อมนำพระราชดำรัส พระบรมราโชวาท ของพระองค์ท่าน แล้วนำมาปรับใช้และในการปฏิบัติการดำเนินชีวิต ด้านการศึกษา และด้านการกีฬา

 **4.3 ขั้นติดตามและประเมินผล (Check)** ประเมินผลตนเอง ผู้ฝึกสอน จากการพัฒนาด้านการเรียน การฝึกซ้อม และผลการแข่งขันในระดับต่างๆ

 **4.4 ขั้นปรับปรุงและพัฒนา (Action)** นำผลการประเมิน มาพิจารณาพร้อมหาทางแก้ไขปัญหา / อุปสรรคที่เกิดขึ้นเพื่อพัฒนาอย่างต่อเนื่องและปฏิบัติอย่างสม่ำเสมอ

**5. ปัจจัยแห่งความสำเร็จ**

 **5.1** ผลสัมฤทธิ์ทางการเรียนสูงขึ้นทุกปีการศึกษา เกิดความภาคภูมิใจที่ได้เป็นส่วนหนึ่งของการสร้างผลงานด้านกีฬาให้กับโรงเรียน ได้รับการสนับสนุนและแรงบันดาลใจจากผู้ที่เกี่ยวข้อง ซึ่งได้มาด้วยรางวัลอันทรงคุณค่า

 **5.2** มีสุขภาพแข็งแรงสมบูรณ์ด้วยการปฏิบัติฝึกซ้อมกีฬาได้รับการฝึกระเบียบวินัย อดทน มุ่งมั่น เรียนรู้การทำงานเป็นทีม และมีจิตสาธารณะ เพื่อนำไปใช้ในการดำรงชีวิตได้อย่างเหมาะสม

**6. บทเรียนที่ได้รับ**

**6.1** ควรพัฒนาอย่างต่อเนื่องและปฏิบัติอย่างสม่ำเสมอโดยใช้เวลาว่างให้เป็นประโยชน์และคุ้มค่า

**6.2** เป็นตัวอย่างนักเรียนและนักกีฬาที่ดีได้สร้างแรงบันดาลใจด้านกีฬาให้กับรุ่นน้อง

**7. การเผยแพร่/การได้รับการยอมรับ/รางวัลที่ได้รับ**

  **ในประเทศ**

7.1 ได้รับคัดเลือกให้เป็นนักกีฬาดีเด่นของโรงเรียนลงผลงานในวารสารร่มแก้ว

 7.2 ได้รับรางวัลจากการแข่งขันกีฬาเยาวชนแห่งชาติ “น่านเกมส์” 2 เหรียญทอง

7.3 ได้รับรางวัลจากการแข่งขันกีฬากีฬาแห่งชาติ “เจียงฮายเกมส์” 2 เหรียญทอง

7.4 ได้รับโล่รางวัลนักกีฬาหญิงดีเด่น จากสมาคมเอ็กซ์ตรีมประเทศไทย

7.5 ได้รับโล่รางวัลเยาวชนหญิงยอดเยี่ยมจากสมาคมจังหวัดจันทบุรี

7.6 ได้รับโล่รางวัลนักกีฬาหญิงยอดเยี่ยมจากการกีฬาแห่งประเทศไทย

7.7 ได้รับรางวัลจากการแข่งขันกีฬาเยาวชนแห่งชาติ “บุรีรัมย์เกมส์” 1 เหรียญทอง 1 เหรียญเงิน

 **ต่างประเทศ**

7.8 เข้าร่วมแข่งขัน

- Inline Speed Skete World Championships - World Skete Asia

- Asian Game 2018 - World roller games 2019